Berundur. Tolong berundur.
- Siapa nama anak puan? - Gabriella.
Ini hal yang rumit. Boleh saya cakap dengan dia sekejap?
Biar kami buat kerja.
Encik tak faham.
Anak saya mengandung.
Anak perempuan.
Namanya Chiara.
Apa yang kamu cuba buat?
Apa guna simpan dia jika ayah nak beri dia kepada orang lain?
Ayah tiada pilihan lain. Itu demi kebaikan dia juga.
- Saya nak simpan dia. Saya keluarga dia. - Kamu tak tahu apa kamu mahu.
DECEITFUL LOVE
LIMBUNGAN KAPAL
Helo?
Helo, Cik De Rosa? Saya telefon dari limbungan kapal.
Katamaran hampir siap. Puan kena tengok hasilnya.
Bagus. Saya gembira mendengarnya.
Jemput datang ikut kelapangan puan.
Selepas deposit 300,000 euro, baki…
Apa maksud awak 300,000 euro?
Tentu ada kesilapan. Depositnya 450,000.
Tidak, puan. Tiada kesilapan.
En. Marini cuma bayar 300,000 kepada kami.
Okey, terima kasih.
Helo?
Hai, Elia.
Awak di mana?
Di atas bot. Saya ambil angin.
- Di limbungan kapal? - Ya, tapi saya boleh kembali.
Tak perlu.
Saya cuma nak beritahu awak sesuatu.
Saya akan jumpa awak di mahkamah.
Hospital di Ibiza telah mengesahkan kematian Francesco Rossetti.
Semua maklumat lain adalah sulit.
Kenapa awak putus asa? Awak patut berkeras.
Begini.
Kami dah mencari.
Kami tahu segalanya tentang Francesco.
Kami tahu dia peminat gusti, dan suka makanan Mexico. Semuanya.
Mungkin tiada apa yang perlu disiasat.
Mungkin dia kemalangan.
Berhenti mengarut. Buat kerja yang saya upah awak. Okey?
Kali pertama kita bertemu,
awak beritahu saya bahawa Elia bukan orang yang baik.
Sejujurnya, saya agak terkejut.
Awak tak tahu banyak perkara.
Apa kata saya mula dulu?
Saya tahu tentang Ibiza, dan saya tahu tentang ribut itu.
Saya tahu tentang hutang yang dia belum bayar.
Dan rakan kongsi yang melarikan diri.
Rakan kongsi yang lari?
Itu yang dia cakap? Awak percayakan dia?
Saya percaya banyak perkara.
Tapi sekarang, saya nak tahu kebenaran.
Biarlah teruk sekalipun.
Apabila dia beritahu saya dia nak buka bisnes sewa bot,
mengharungi musim hujan, saya tak terkejut.
Begitulah orangnya.
Dia fikir dia boleh kawal cuaca juga.
Dia minta banyak duit daripada saya dan suami saya.
Dia buat pinjaman daripada orang jahat.
Jadi Elia sebenarnya rakan kongsi yang melarikan diri?
Tepat sekali.
Dia biarkan Francesco dikejar lintah darat.
Ya.
Namun, di Ibiza,
bukan rakan kongsi saja dia tinggalkan.
Ada seorang gadis juga.
Gadis ini hubungi saya untuk minta bantuan saya mencari dia.
Lagipun, tak mungkin Elia tahu yang gadis ini hamil.
Adakah nama gadis ini Marina Serra?
Boleh saya minta tolong sekali lagi?
Awak tahu di mana Marina Serra?
MAYAT DITEMUKAN DI LAUT
Itu dia.
Jadi mereka saling mengenali.
Kenapa saya tak terfikir sebelum ini? Tak guna!
Siapa?
Lihat.
Saya tahu tempat ini.
Hotel ini tak jauh dari sini.
Gadis ini kunci segalanya.
Dia akan buktikan Elia penipu.
Apa? Awak nak ke mana? Perbicaraan kurang sejam lagi.
- Helo. - Helo.
Saya cari Marina Serra. Saya tahu dia tinggal di sini.
- Apa nombor biliknya? - Encik siapa?
- Kawan. - Maaf, encik tak boleh ke situ.
Saya perlu jumpa dia segera. Boleh awak hubungi dia?
Tidak.
Saya peguam. Beri kerjasama jika tak nak susah.
Dia tiada di sini.
Dia keluar dengan kawan.
Tak guna.
Bagaimana awak cari saya?
Bukan awak saja pandai menjejaki orang.
Awak tahu semuanya, bukan?
Ya.
Walaupun saya tak tahu jika ia benar.
Apa yang awak nak ia jadi?
Saya harap awak tak hamilkan anak Elia.
Saya harap dia tak curi duit saya.
Saya harap saya bukan wanita 60 tahun yang ditipu.
Tapi itulah diri awak.
Wanita tua yang tergila-gilakan pucuk muda.
Nenek yang dipergunakan.
Saya rasa jauh di sudut hati, awak pun sedar, bukan?
Jangan cakap macam awak kenal saya.
Saya kenal Elia. Saya kenal dia lebih lama daripada awak.
Awak rasa belaian cintanya, bukan?
Seolah-olah awak ciptaan terindahnya?
Dia hebat bersandiwara. Dia sangat meyakinkan.
Hubungan kamu cuma atas dasar perniagaan.
Awak realisasikan impiannya, dan dia buat awak rasa disayangi.
Tapi apa?
Mampukah awak terus menyembunyikan kedutan awak?
Awak rasa dia akan jadi penjaga awak?
Pergi mampus.
Pergi jahanam.
Anak yang bakal lahir ini
pengikat kami selamanya.
Awak tahu sebab awak seorang ibu.
Apa yang akan mengikat kamu?
Cinta?
Berapa lama awak boleh beli cinta dia?
Sudah!
Awak pula?
Apa rancangan awak?
Ugut dia? Gertak dia?
Awak takkan mampu pujuk dia jika dia tak mahu.
Malah bukan anak awak.
Dia akan benci awak selamanya.
Dia takkan jadi milik awak.
Fokus.
- Helo, ayah. - Hai.
Bertenang.
Ya, saya tahu.
- Hai. - Hai.
- Mak mana? - Dia belum sampai.
Kenapa? Bukankah kamu patut datang bersama?
Dia kata dia ada hal.
- Itu pun dia. - Saya tak tahu.
Dah sejam saya cuba telefon dia.
Hai. Mak awak belum sampai.
Semua orang dah ada di sini.
Dasar…
Kita tak boleh tunggu dia. Kita perlu pergi.
Saya takkan ke mana-mana tanpa dia.
- Dah lewat. - Awak defendan.
Awak berdepan hukuman penjara enam tahun.
Gabriella akan sertai kita, tapi sekarang kita perlu masuk.
Dalam keluarga ini, tiada hari berlalu tanpa drama.
AYAH
Awak pasti tak nak pergi?
Bukankah awak nak balas dendam pada Elia?
Saya tak peduli tentang Elia.
Kami di sini kerana ibu saya, pada usia 60 tahun, ada teman lelaki.
Adakah kamu tahu?
Tapi awak ekori Elia bersama abang-abang awak.
Maknanya awak curiga.
Baiklah. Mungkin saya ada keraguan.
Habis itu?
Saya juga tak suka kakak ipar saya, tapi abang saya tak dihalang.
Saya cuma kasihankan dia.
Awak sedar tak, dengan mengahwini ibu awak,
Elia juga akan menjadi pewaris?
Apa masalahnya jika mak saya nak beri semua duitnya kepada Elia?
Itu duit dia.
Jika ibu kita bercinta dengan orang yang kita tak suka, tak bermakna dia tak waras.
Sebenarnya, laporan perubatan mengesahkan
Cik De Rosa pernah mengalami kemurungan.
Bersifat psikotik dan ada kecenderungan bunuh diri.
Itu laporan wad kecemasan dari tahun 1981.
Gabriella De Rosa berusia 17 tahun.
Namun, beberapa bulan lalu,
En. Vasari, bekas suaminya,
mendapati mindanya boleh ditakrifkan sebagai dipengaruhi.
Boleh awak sahkannya?
Ya.
Saya singgah hotel
selepas bekas isteri saya bergaduh dengan…
Anak ikan? Boleh panggil dia begitu?
Gabriella makan terlalu banyak pil tidur.
Maksud awak, dia cuba bunuh diri?
Ya, itu yang saya takutkan.
Ibu saya pemilik hotel ini. Semua orang tahu.
Elia muncul di tempat dan masa yang betul dengan keretanya yang rosak.
- Cara lapuk. - Tolong jangan komen.
Apa yang pasti, sejak En. Marini mendekati ibu saya,
dia tak putus-putus minta wang.
Membaiki bot, jam Patek Philippe 1981,
makan malam di restoran mewah…
Mak.
- Mak tak apa-apa? - Ya.
Saya risau. Awak ke mana?
Dengan Marina.
Lagipun, En. Marini semakin berkuasa
melebihi kuasa ibu saya di hotel.
Di sini, saya menyimpulkan
En. Marini telah menerima 450,000 euro
sebagai deposit untuk pembelian katamaran.
Tapi 150,000 lesap begitu saja.
Apa maksud awak lesap?
Kami tanya limbungan kapal.
Mereka terima cengkeram 300,000.
Yang selebihnya dirembat oleh En. Marini.
Maaf. Saya boleh jelaskan semuanya.
Bila awak nak beritahu saya?
Apa awak buat dengan duit itu?
Yang Arif, saya minta rehat untuk berbincang dengan klien saya.
Untuk buat penipuan lagi?
Saya mohon.
Permintaan ditolak.
Mana duit itu, En. Marini?
- Itu… - Saya tahu.
Silakan.
Ia diberikan kepada Marina Serra.
Cik Serra ialah tetamu Elia di hotel itu.
Mereka ada hubungan yang tidak dijelaskan.
Elia pura-pura tak kenal dia sepanjang masa.
Saya yang jemput Marina untuk tinggal di hotel saya.
Dia masih muda. Dia mengandung.
Saya beri dia duit untuk bantu dia.
Mak beri dia semua duit itu? Kepada gadis yang mak tak kenal?
Saya yakin Cik De Rosa tak perlu persetujuan anak-anaknya
untuk beri hadiah kepada kawan.
Saya nak dengar daripada En. Marini.
Betul.
Saya suka Gabriella membantu saya hidup.
Saya suka makan di restoran, belayar.
Saya suka tinggal di hotel yang hebat.
Kamu fikir semuanya tentang duit, tapi kamu silap.
Saya cuma suka perkara begini apabila bersama dia.
Hakikat, saya rasa tanggapan ini menghina.
Nampaknya, kamu bukan sekadar menghina saya,
tapi kamu juga mahu menyakiti dia.
Untuk tunjuk dia lemah.
Yang dia perlukan bantuan.
Jadi, saya nak cakap tentang dia.
Bukan tentang saya.
Tapi tentang wanita yang saya kenal.
Gabriella ialah pengurus hotel wanita yang berjaya.
Dia juga menjaga keluarganya.
Dia menguruskan cef, pelayan, seluruh kakitangan.
Ada orang kata Gabriella tak waras.
Dia tak boleh buat keputusan sendiri.
Tapi sebenarnya Gabriella kuat.
Dia lebih bersemangat daripada saya.
Lebih daripada kamu semua.
Sebab itu saya nak kahwini dia.
Bukan sebab duit.
Saya tahu saya menyusahkan dia.
Saya tak beritahu dia semuanya.
Tapi saya sumpah, itu kerana saya takut kehilangan dia.
- Okey, terima kasih. - Terima kasih.
Silakan.
Ya.
Yang Arif, En. Vasari mahu tambah sesuatu.
Silakan.
Yang Arif.
Semuanya kedengaran indah.
Tapi mak saya bukan sekadar itu.
Ada sisi dia yang tak ramai orang tahu.
Selepas adik saya, Giulia, dilahirkan,
ibu saya tak sihat.
Saya terlalu muda untuk faham.
Tapi saya tahu, lambat-laun, sesuatu yang buruk akan berlaku.
Mak?
Mak…
Dia berubah menjadi orang lain.
Dia akan terperuk di biliknya.
Dia akan abaikan saya dan Giulia.
Walaupun saya dah cuba untuk bersama dia.
Mak.
Mak!
Mak.
Mak, saya di sini.
Saya sayang mak.
Ceritakan tentang kebakaran itu.
Kami tahu mereka akan bangkitkannya. Jangan risau, mereka tiada bukti.
Pada suatu pagi, ibu saya panaskan susu Giulia.
Mungkin dia terlupa.
Ayah saya tiada di sana.
Pembantu rumah dah keluar.
Apabila saya perasan asap, saya cuba kejutkan dia.
Ada asap! Bangun!
Tapi dia tak sedar.
Mak!
Seolah-olah dia tiada di situ.
Mak, bangun.
Jasad tanpa jiwa. Sudah berhari-hari dia begitu.
Bangun.
Mak! Bangun, mak!
Giulia…
Giulia menangis.
Dia menangis sepanjang masa.
Mak asyik kata dia penat.
Dia kata dia perlu tidur.
Asap sudah memenuhi bilik,
dan dia hanya duduk di situ, memandang saya.
Awak fikir mak awak sengaja biarkan dapur menyala?
Saya tak pernah tanya dia.
Tapi saya ada sangkaan itu.
Maksud saya di sini,
saya tak takut kami kehilangan wang.
Saya risau, apabila lelaki ini selesai menipunya…
ibu saya akan patah hati.
Dia akan jadi jasad tak berjiwa semula.
Saya minta maaf.
Terima kasih. Sila kembali ke tempat duduk.
Hei.
Awak takkan sesekali sakiti anak-anak awak.
Hakim tahu. Stefano tahu.
Saya nak beri keterangan.
Awak pasti? Kita belum bersedia.
Tak perlu bersedia. Saya nak beritahu perkara sebenar.
Yang Arif, Cik De Rosa mahu beri keterangan.
Cik De Rosa.
Silakan.
Banyak yang diperkatakan tentang saya hari ini.
Ada yang sukar didengari.
Terutamanya daripada mereka yang saya sayangi.
Sekarang saya juga nak cakap sesuatu tentang diri saya.
Sesuatu yang saya tak pernah kongsi dengan sesiapa,
tapi ia mungkin membantu kamu untuk memahaminya.
Saya berusia 17 tahun
semasa saya hamil anak pertama saya.
Seorang kakak.
Kamu tak pernah jumpanya.
Mereka bawa saya ke Salerno, tempat saya lahirkan Chiara.
Itu nama yang saya beri sebelum mereka bawa dia pergi.
Tarikh itu pada 19 Oktober 1981.
Itu kali terakhir saya jumpa dia.
Pada awalnya, saya fikirkan dia setiap hari.
Saya tertanya-tanya jika dia sedang makan atau tidur.
Saya cuba fikirkan ke mana mereka bawa dia.
Akhirnya, memori itu…
hilang.
Tapi apabila kamu dilahirkan, Giulia,
segala perbuatan mereka buat kepada mak kembali mengingatkan mak.
Mak mula takut ia akan berlaku lagi. Mak takut mereka akan ambil kamu.
Sebab mak tak layak jadi ibu.
Mak tak boleh menyayangi kamu.
Jadi mak mula menjauhkan diri,
dan mak mula rasa lebih penat, kosong.
Kamu ingat semua itu. Betul tak, Stefano?
Kamu masih kecil dan kuat, jadi mak bersandar pada kamu.
Mak membebankan kamu.
Mak minta maaf kerana menipu kamu semua selama ini.
Mak tahu mak banyak dosa dengan kamu.
Tapi sekarang, mak nak jalani hidup mak.
Elia Marini ialah lelaki yang mak pilih.
Kali ini, mak takkan benarkan sesiapa…
malah kamu, anak-anak mak,
mahupun mahkamah ini,
untuk larang saya mencintai dia.
Terima kasih, Cik De Rosa.
Mahkamah akan membuat keputusan.
Awak sangat berani.
- Ia sukar. - Saya tahu.
Kenapa mak tak beritahu kami?
Mereka akan kembali. Gabriella, jom ke tempat duduk.
Kekal berdiri.
Atas nama rakyat Itali,
dengan merujuk kepada Artikel 425 Kod Prosedur Jenayah,
saya isytiharkan tiada kes untuk dijawab untuk defendan Marini Elia…
atas tuduhan yang dibuat ke atasnya, kerana jenayah itu tak berlaku.
- Saya dah kata. - Terima kasih, Delia.
Terima kasih.
Jangan risau. Kita boleh buat rayuan.
Tak, itu saja.
Giulia.
Mak minta maaf.
Saya perlu bersendirian, mak.
Mak minta maaf.
Mak.
Stefano.
Saya buat untuk mak.
Saya tak peduli tentang duit itu, atau hotel. Saya…
Saya sangat risau andai Elia…
Kamu risaukan mak sepanjang hidup kamu, Stefano.
Mak tahu Elia ikut saya dan ugut saya untuk hentikan perbicaraan ini?
Gadis yang mak beri duit itu, Elia kenal dia dari Sepanyol.
Mak tahu semuanya.
Semuanya.
Berhenti risaukan mak.
Jalani hidup kamu.
Bebaskan diri kamu.
Gabriella, tunggu.
Apa?
Apa maksud awak?
Selepas semua ini,
awak nak pergi begitu saja?
Kita dah banyak bercakap.
Kita perlu senyap sekarang.
Saya akan hubungi awak.
BALAI POLIS SAN VINCENZO
- Selamat tinggal. Jumpa esok. - Selamat tinggal. Jumpa lagi.
Saya nampak awak di balai polis.
Awak ekori sayakah?
Apa yang awak nak?
Saya cuma nak berbual.
Apa lagi nak dibualkan?
Saya buat silap.
Saya jahat.
Saya rosakkan semuanya.
Balik-balik, itu saja.
Saya ikut perasaan, Mattia.
Itu tak pernah berlaku kepada saya. Saya buat silap.
Saya minta awak maafkan saya.
Untuk segalanya.
Stefano, saya maafkan awak.
- Tapi bukan itu masalahnya. - Beritahu saya apa nak buat.
Saya akan buat.
Saya sumpah.
Ada baiknya saya nampak awak marah.
Saya semakin akan sesetengah perkara.
Awak takkan tinggalkan isteri awak.
Tapi kita bahagia.
Kita dah temukan keseimbangan.
Betul.
Tapi ia takkan bertahan lama.
Jangan hubungi saya lagi.
Mattia.
Awak nak ke mana?
Sejujurnya, saya tak tahu.
Boleh kita berbual?
Apa gunanya? Saya nampak renungan awak semalam.
Saya tak mahu melihatnya lagi.
Selamat tinggal, Gabriella.
Percayalah, saya akan bayar balik segalanya.
Setiap sen.
Dengar, Elia.
Semasa berjumpa Marina,
dia beritahu saya sesuatu.
Saya buat apa saja untuk dapatkan dia semula.
Tapi ia tak membantu.
Dah lama dia boleh lari.
Tapi satu-satunya yang dia mahu adalah untuk bersama awak.
Macam mana saya nak percaya?
Dia cintakan awak!
Walaupun awak sebaya ibunya.
Walaupun saya mengandungkan anaknya.
Saya tak mahukan anak ini.
Saya tak tahu cara nak membesarkannya. Saya tak mampu.
Saya sendirian. Sebatang kara.
Saya banyak fikirkan tentang kita. Tentang saya. Tentang dia juga.
Saya buat keputusan untuk bantu Marina.
Kehidupan anak itu akan terjamin.
Saya akan tanggung sepenuhnya.
Tapi mereka mesti hilang dari hidup saya.
Buatlah sesuka hati awak.
Saya tak tahu pun dia mengandung semasa saya pergi.
Setidaknya awak tak tipu. Saya tahu.
Saya buat silap. Kesilapan besar.
Jika awak boleh maafkan saya, saya hanya mahu bersama awak.
Dengar sini. Saya tak nak kahwin dengan awak.
Saya pernah berkahwin dan ia membosankan.
Saya nak bebas sekarang. Saya juga mahu awak bebas.
Tiada apa yang mengikat kita.
Kecuali impian untuk bersama.
Saya dan awak.
Jika itu yang buat awak bahagia, maka saya pun turut akan bahagia.
Ya.
Kita boleh bahagia bersama-sama.
Mulai sekarang.
BEBERAPA BULAN KEMUDIAN
- Selamat pagi. - Selamat pagi.
- Hei. - Selamat hari jadi, mak.
Hai, sayang.
Terima kasih.
- Elia. - Hai.
Letak dalam pasu, ya.
- Selamat hari jadi. - Terima kasih, Ester.
- Hai. - Hai, adik!
- Helo, sayang. - Hai, Sofia.
- Hai. - Apa khabar?
- Helo, semua. - Lihat siapa datang.
- Selamat hari jadi! - Tidak!
- Hai. - Dah pesan jangan bawa hadiah.
Peduli apa.
- Awak cantik. - Terima kasih.
- Saya akan letak di sini. - Saya akan cuci tangan.
Tahun lepas kamu hadiahkan nenek anak anjing. Ingat tak?
Tahun ini, apa yang nenek dapat? Dua ekor kucing?
- Mungkin. - Oh, tidak! Tidak!
Untuk Gabriella.
Untuk Gabriella!
- Terima kasih. - Okey.
Terima kasih.
- Untuk Gabriella! - Selamat hari jadi!
Selamat hari jadi.
- Kita semua ada di sini? - Ya.
Kita boleh pergi makan.
Ya. Terima kasih.
Saya tak ingat dari mana saya baca,
tapi saya sentiasa ingat satu mutiara kata ini.
"Penipuan yang membahagiakan lebih baik daripada kebenaran yang mematikan."
DECEITFUL LOVE
BERDASARKAN SIRI TV UK GOLD DIGGER
Terjemahan sari kata oleh Jentayu